ACORDOS ADOPTADOS NA SESIÓN ORDINARIA REALIZADA POLA XUNTA DE GOBERNO LOCAL EN DATA OITO DE XANEIRO DE 2015.

PRESIDENTE

Sr. D. Luis Rubido Ramonde

CONCELLEIROS

Don Alfredo Vilela Santalla Don Pablo Luis Nebril López

Don Juan Carlos Romero Beceiro

AUSENTES: SECRETARIO:

Don Iago Manuel Bermejo Varga

INTERVENTOR:

Don Jorge Manuel Vidal Zapatero

No salón de sesións da Casa Consistorial do Concello de Cedeira, ás catorce horas e cero minutos do día oito de xaneiro de dous mil quince, reúnese a Xunta de Goberno Local co obxecto de realizar, en primeira convocatoria, sesión ordinaria baixo a presidencia do Sr. Alcalde-Presidente, e coa asistencia dos Sres./Sras. concelleiros/as que se relacionan á marxe, actuando como Secretario o titular da Corporación don Iago Manuel Bermejo Varga, que dá fe do acto.

A Presidencia, tras comprobar nos termos expostos que se dá o quórum legalmente esixido polo artigo

113 do Regulamento de organización, funcionamento e réxime xurídico das entidades locais, aprobado por Real decreto 2568/1986, para a válida realización das sesións da Xunta de Goberno Local, declara aberta esta, pasándose ó estudio e exame dos asuntos incluídos na orde do día da convocatoria.

**1.- APROBACIÓN DA ACTA DE 19.12.2014**

**2.- EXPTE OBRA MENOR 2014/U009/000067**

Acordos adoptados:

1.- Desestimar as alegacións presentadas, e en consecuencia, denegar a licenza de obra menor solicitada

2.- Incoar o correspondente Expediente de Reposición da Legalidade Urbanística, pola execución de obras sen licenza.

3.- Notificar o presente acordo ós interesados

**3.- APROBACIÓN DAS BASES DA CONVOCATORIA ESPECÍFICA PARA A PROVISIÓN DEFINITIVA, POLO SISTEMA DE PROMOCIÓN INTERNA, DE UN POSTO DE TRABALLO DE OFICIAL DA POLICÍA LOCAL**

Acordos adoptados:

1.- Aprobar as bases específicas para a provisión dunha praza de emprego público oferta no exercicio 2014, que figuran coma ANEXO.

2.- Realizar os anuncios oficiais de acordo coas bases específicas da convocatoria

**4.- CONVENIO DE ADHESIÓN Á REDE GALEGA DE TEATROS E AUDITORIOS -**

**1º SEMESTRE 2015 (AGADIC)**

Acordos adoptados:

1.- Aprobar o “Convenio de Adhesión á Rede Galega de Teatros e Auditorios – 2015” para o 1º semestre de 2015, da Axencia Galega das Industrias Culturais (AGADIC), e remitir dous exemplares asinados polo Sr. alcalde como representante do Concello.

2.- Aprobar o gasto correspondente con cargo á partida correspondente do orzamento municipal en vigor.

3.- Contratar as actuacións propostas polos importes indicados.

4.- Dar traslado do presente acordo aos servizos municipais de Tesourería e Intervención; así como ao de Contratación.

**5.- ASUNTOS VARIOS**

Non hai

E non habendo máis asuntos que tratar, pola Presidencia levántase a sesión ás catorce horas e trinta minutos do expresado día.